**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 88/18.12.2018**

*privind aprobarea prelungirii contractului de închiriere nr. 1005/20.12.2010*

*prin Act adițional*

Consiliul Local al Comunei Caţa întrunit în şedinţă de îndată din 18.12.2018 ;

Având în vedere:

- contractul de închiriere nr. 1005/20.12.2010 încheiat între Primăria Comunei Cața, în calitate de locator, și SC MNU INTERNATIONAL SRL, reprezentată legal prin domnul Udrea Marius Nicolae, în calitate de chiriaș,

- actul adițional nr. 6722 încheiat în data de 18.12.2017 între părțile susmenționate,

- cererea înregistrată cu nr. 5131/10.12.2018, depusă de SC MNU INTERNATIONAL SRL cu referire la prelungirea contractului de închiriere nr. 1005/20.12.2010 încheiat cu Primăria Comunei Cața,

- referatul de necesitate nr. 5257/17.12.2018 întocmit de primarul Comunei Cața, dl. Vocilă Gheorghe,

Tinând cont de clauza III a contractul de inchiriere care prevede că "la sfârșitul acestui contract de închiriere părțile pot să îl prelungească de comun acord",

În temeiul prevederilor art. 859 si ale art. 1777-1823 din Legea 287/2009 privind Codul Civil, republicată, ale art. 4 din Legea nr. 213/1998 privind bunurile proprietate publică, cu modificările si completările ulterioare, ale art. 36 alin. (2) lit. c), alin. (5) lit. b), ale art. 45 alin. (3) şi ale art. 115 alin. (1) lit. b) și alin. 3 din Legea nr. 215/2001 a administraţiei publice locale, republicată, cu modificările şi completările ulterioare;

HOTĂRĂŞTE:

Art. 1. Se aprobă prelungirea contractului de închiriere nr. 1005/20.12.2010 având ca obiect închrierea spațiului comercial (bunului imobil construcție sau/și spațiu comercial) în suprafată de 36 mp, situat în Cața, str. Principală nr. 261. Perioada pentru care se aprobă prelungirea contractului de închiriere este de 3 luni, cu începere de la data de 19.12.2018 și până în data de 18.03.2019.

Art. 2. Se aprobă modificările contractuale cuprinse în modelul de Act Aditional, conform Anexei, parte integrantă la prezenta hotărâre.

Art. 3. Se împuternicește Primarul Comunei Cața să semneze, în numele Primăriei Comunei Cața, Actul adiţional la contractul de închiriere.

Art. 4 Secretarul Comunei Cața va comunica prezenta hotărâre Instituţie Prefectului – Judeţul Braşov, în vederea exercitării controlului cu privire la legalitatea actelor administrative, primarului Comunei Caţa şi SC MNU INTERNATIONAL SRL.

PREŞEDINTE DE ŞEDINŢA, SECRETAR,

CROITORU TUDOR CLAUDIU GUIGNARD ROXANA

Nr. consilieri în funcţie = 11; Nr. consilieri prezenţi = 10; Nr. voturi pentru = 10; Nr. voturi contra = 0.

ANEXA la H.C.L. nr.\_\_\_\_\_\_\_\_\_\_\_\_

**ACT ADIŢIONAL** nr.\_\_\_\_\_\_\_\_\_/\_\_\_\_\_\_\_\_\_\_

la Contractul de închiriere nr. 1005/20.12.2010

Între,

1. Primăria Comunei Cața, cu sediul în Cața, str. Principală nr. 223, județul Brașov, având codul fiscal nr. 4801370, reprezentată legal prin Primarul Comunei Cața, persoană juridică de drept public, în calitate de locator, pe de o parte,

și

2. SC MNU INTERNATIONAL SRL, cu sediul în Brașov, str. I. H. Rădulescu nr. 1A, înmatriculată în Registrul Comerțului sub nr. J08/1499/2004 și codul fiscal nr. RO16557483, reprezentată legal prin domnul Urdea Marius Nicolae, în calitate de chiriaș, pe de altă parte,

care au încheiat prezentul Act adițional la contractul de închiriere nr. 1005/20.12.2010.

Părțile convin ce urmează:

**Art. 1** Articolul 3 din capitolul IV intitulat ″DURATA″ din Contractul de închiriere   
nr. 1005/20.12.2010 se modifică după cum urmează:

″Art. 3. Durata închirierii este de 3 luni, cu începere de la data de 19.12.2018 și până în data de 18.03.2019.″

**Art. 2** Articolele 4 și 8 din capitolul IV intitulat "CHIRIA" din Contractul de închiriere   
nr. 1005/20.12.2010 se modifică și vor avea următorul conținut:

"Art. 4. Chiria pentru folosirea spațiului/bunului închiriat este de 250 lei/ lună.

Art. 8. Neplata chiriei la termen autorizează pe locator să perceapă penalități de întârziere de 0,02% pe zi (art. 120 alin. (2) OUG nr. 50/2013 privind reglementarea unor măsuri fiscale), calculată la valoarea chiriei și să solicite rezilierea contractului și evacuarea silită a chiriașului".

**Art. 3** Restul prevederilor contractului și ale actelor adiționale semnate de părți până în prezent rămân neschimbate.

Prezentul Act adiţional s-a încheiat astăzi, 18.12.2018, la sediul Primăriei Comunei Cața, în trei exemplare originale.

Pentru Primăria Comunei Cața - Locator, Pentru SC MNU INTERNATIONAL SRL- Locatar,

Vocilă Gheorghe, primar Urdea Marius Nicolae

Secretar,

Roxana Guignard